

 **REPUBLIKA HRVATSKA**

 **GRAD ZAGREB**

**GRADSKI URED ZA PROSTORNO UREĐENJE,**

 **IZGRADNJU GRADA, GRADITELJSTVO,**

 **KOMUNALNE POSLOVE I PROMET**

 **Odjel komunalnog redarstva**

 **Zagreb, Sigetje 2**

KLASA: UP/I-363-04/21-16/77

URBROJ: 251-13-81-3/010-21-10

Zagreb, 15.12.2021.

 Komunalni redar Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva, rješavajući po službenoj dužnosti u predmetu uklanjanje ruševine zgrade na k.č.br. 1534/1, k.o. Zaprudski otok, u Zagrebu, Radmanovačka 10 B, suvlasništvo Smogar Dubravka, Radmanovačka 10B, Zagreb, Smogar Renata, Radmanovačka 10B, Zagreb, Smogar Franje Dragutina, Kolner Landstrasse 22, 40591 Dusseldorf, Njemačka, Smogar Sandre, Matulji 12, Pazin, Cukor Nevenke, Mokrice 11A, Oroslavlje, Glavan Snježane, Prigorska 62, Prekvršje, Kašina, Vukelić Ljerke, Lukarska 25, Dugo selo, Šiftar Morene, Donja greda 71, Dugo selo i Smogar Barice, Radmanovačka 10B, Zagreb, temeljem članka 34. stavka 2. Zakona o općem upravnom postupku ( Narodne novine broj: 47/09 ), po službenoj dužnosti, donosi

Z A K L J U Č A K

1. Suvlasniku Smogar Franji Dragutinu, Kolner Landstrasse 22, 40591 Dusseldorf, Njemačka, određuje se odvjetnica Almasa Filipović, Zagreb, Vodnikova 19, za privremenog zastupnika.

2. Privremeni zastupnik zastupat će suvlasnika u postupku uklanjanja ruševine zgrade na k.č.br. 1534/1, k.o. Zaprudski otok, u Zagrebu, Radmanovačka 10 B, dok ne bude utvrđena osoba ovlaštena za njegovo zastupanje, odnosno dok se ne obave radnje za koje je određen.

3. Protiv ovog zaključka nije dopuštena žalba.

O b r a z l o ž e n j e

Komunalni redar je očevidom dana 10.04.2021. u 10:45 sati, utvrdio da se na k.č.br. 1534/1, k.o. Zaprudski otok, u Zagrebu, Radmanovačka 10 B, nalazi ruševina zgrade, ulična zgrada, prizemnica površine cca 36,00 m2, oštećenih zidova izgrađenih od cigle, oštećenog pokrova, krovne konstrukcije, prozora i vrata.

Zgrada je zbog oštećenja izgubila svoja svojstva zbog čega nije prikladna za uporabu sukladno svojoj namjeni.

Uvidom u Registar kulturnih dobara Republike Hrvatske utvrđeno je da zgrada nije upisana u Registar kulturnih dobara Republike Hrvatske te da se ne nalazi u kulturno-povijesnoj cjelini upisanoj u taj Registar niti se ne nalazi na arheološkom nalazištu.

Na zahtjev ovog Ureda GRADSKI URED ZA UPRAVLJANJE IMOVINOM GRADA, dostavio je dopis KLASA: 944-01/21-01/653, od 25.08.2021. godine, iz kojeg je utvrđeno da su suvlasnici zemljišta na kome se zgrada nalazi, Smogar Dubravko, Radmanovačka 10B, Zagreb, Smogar Renato, Radmanovačka 10B, Zagreb, Smogar Franjo Dragutin, Kolner Landstrasse 22, 40591 Dusseldorf, Njemačka, Smogar Sandra, Matulji 12, Pazin, Cukor Nevenka, Mokrice 11A, Oroslavlje, Glavan Snježana, Prigorska 62, Prekvršje, Kašina, Vukelić Ljerka, Lukarska 25, Dugo selo, Šiftar Morena, Donja greda 71, Dugo selo i Smogar Barica, Radmanovačka 10B, Zagreb.

Dana 22.09.2021. godine sastavljen je zapisnik sa Vukelić Ljerkom, Lukarska 25, Dugo selo, koja je izjavila da je namjena zgrade bila stambena i da se ne koristi sukladno namjeni više od pet godina, da se slaže da se radi o ruševini zgrade i da nije potrebno vještačenje stručne osobe, da moli rok od jedne godine radi prikupljanja dokumentacije za uklanjanje ruševine u koliko za to budu udovoljeni zakonom propisani uvjeti.

Dana 11.10.2021. godine sastavljen je zapisnik sa Šiftar Morenom, Donja greda 71, Dugo selo i Glavan Snježanom, Prigorska 62, Prekvršje, Kašina, punomoćnicom Smogar Sandre, Matulji 12, Pazin, koje su izjavile da je namjena zgrade bila stambena i da se ne koristi sukladno namjeni više od pet godina, da se slaže da se radi o ruševini zgrade i da nije potrebno vještačenje stručne osobe, da moli rok od jedne godine radi prikupljanja dokumentacije za uklanjanje ruševine u koliko za to budu udovoljeni zakonom propisani uvjeti.

Dana 15.12.2021. godine, sastavljen je zapisnik sa odvjetnicom Almasom Filipović, Zagreb, Vodnikova 19, koja je na zapisnik izjavila da je suglasna da je se odredi za privremenog zastupnika suvlasniku zemljišta na k.č.br. 1534/1, k.o. Zaprudski otok, u Zagrebu, Radmanovačka 10 B, a koji nije postupio po dopisu

Odredbom članka 52. stavak 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Stavak 4. članka 52. Zakona propisuje da je ruševina zgrade ostaci zgrade koja je zbog oštećenja ili nedostatka pojedinih dijelova izgubila svoja svojstva zbog čega nije prikladna za uporabu sukladno svojoj namjeni, a koja se zbog toga ne rabi najmanje pet godina.

Stavak 6. članka 52. Zakona propisuje da se stavak 1. članka 52. ne odnosi na ruševinu zgrade upisanu u Registar kulturnih dobara Republike Hrvatske, odnosno ruševinu zgrade koja se nalazi u kulturno-povijesnoj cjelini upisanoj u taj Registar ili koja se nalazi na arheološkom nalazištu.

Odredbom članak 34. stavak 2. Zakona o općem upravnom postupku propisano je da će službena osoba odrediti privremenog zastupnika stranci kojoj su identitet i adresa poznati, a koja se ne nalazi na području Republike Hrvatske, koja na zahtjev službene osobe u za to ostavljenom roku ne odredi osobu ovlaštenu za zastupanje.

Budući da suvlasnik Smogar Franjo Dragutin, Kolner Landstrasse 22, 40591 Dusseldorf, Njemačka, na zahtjev službene osobe koji je zaprimio 17.09.2021. godine, nije odredio osobu ovlaštenu za zastupanje a radi se o ruševini zgrade koja predstavljaju opasnost za život i zdravlje ljudi, sukladno članku 34. stavku 2. Zakona o općem upravnom postupku, riješeno je kao u izreci ovog zaključka.

UPUTA O PRAVNOM LIJEKU:

Protiv ovog zaključka nije dopuštena posebna žalba, već se prema članku 77. stavak 5. Zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

 KOMUNALNI REDAR

 Dario Bedenik, struč.spec.ing.građ.

DOSTAVITI:

1. Odvjetnica Almasa Filipović, Zagreb, Vodnikova 19,
2. Smogar Franjo Dragutin, Kolner Landstrasse 22, 40591 Dusseldorf, Njemačka,
3. na oglasnu ploču,
4. u spis.